**Juventus Stadium** on Torinossa sijaitseva jalkapallostadion, joka toimii Juventuksen kotistadionina. Stadion avattiin 8. syyskuuta 2011 juuri ennen Serie A -kauden 2011–2012 alkua. Se on rakennettu Juventuksen ja Torinon entisen kotistadionin, Stadio delle Alpin paikalle.

Ensimmäinen virallinen ottelu stadionilla oli 11. syyskuuta 2011 pelattu Juventuksen ja Parman välinen Serie A -ottelu, jonka Juventus voitti 4–1.

Taustaa
-------

Juventuksen entinen stadion, Stadio delle Alpi rakennettiin suurin kustannuksin. Huolimatta siitä, että Juventuksella on italialaisista jalkapallojoukkueista suurin kannattajamäärä, Stadio delle Alpilla oli kapasiteettiin nähden vähän katsojia. Keskimääräinen stadionin täyttöaste oli vain kolmannes stadionin 67 000 kapasiteetista. Seura osti stadionin Torinon kunnanvaltuustolta vuonna 2003.

Juventus siirtyi pois epäsuositulta stadionilta vuonna 2006 ja päätti uuden intiimimmän ja tunnelmallisemman paikan rakentamisesta. Fanit olivat moittineet muun muassa sen huonoa sijaintia, sekä huonoa näkyvyyttä kentälle joistakin paikoista. Juventus on ensimmäinen suuri eurooppalainen seura, joka rakentaa uudesta stadionistaan aikaisempaa pienemmän. Vuoden 2006 jälkeen Juventus sekä Torino pelasivat ottelunsa Torinon olympiastadionilla, joka oli myös epäsuosittu pienen kapasiteetin vuoksi.

Marraskuussa 2008 seura julkisti suunnitelmansa uuden 41 000-paikkaisen stadionin rakentamisesta Stadio delle Alpin tilalle. Uuden stadionin kustannuksiksi arvioitiin 100 miljoonaa euroa. Stadionille ei rakenneta juoksurataa. Juventus Stadiumin valmistumisen myötä Juventuksesta tuli ensimmäinen Serie A -seura, joka rakentaa ja omistaa oman stadionin.

Stadionille tuli myös ostosalue, sekä myöhemmin sinne on suunniteltu tulevan museo. Stadionin avajaiset pidettiin 8. syyskuuta 2011. Stadionin avausottelussa Juventus kohtasi englantilaisen Notts Countyn, jolta Juventus sai mustavalkoraitaisen värityksensä vuonna 1903.

Tulevaisuus
-----------

Vuonna 2014 stadionilla pelataan Eurooppa-liigan loppuottelu.

Panoraamakuva stadionin avajaisista.Panoraamakuva stadionin avajaisista.

Lähteet
-------

1. ↑  Juventus 4-1 Parma: Pirlo shines as Old Lady grace new stadium with impressive win goal.com. Viitattu 21.11.2012. (englanniksi)
2. 1 2 3  Absent friends put Old Lady in a smaller home guardian.co.uk. Viitattu 28.7.2011. (englanniksi)
3. 1 2 3 4 5 6  Juve set to make stadium history BBC. Viitattu 28.7.2011. (englanniksi)
4. 1 2  Juventus Reveal New Stadium Plans goal.com. Viitattu 28.7.2011. (englanniksi)
5. ↑  Magpies hold Juve in stadium opener ESPN Soccernet. Viitattu 9.9.2011. (englanniksi)[vanhentunut linkki]
6. ↑  Juventus Stadium to stage 2014 Europa League final goal.com. Viitattu 21.11.2012. (englanniksi)

Aiheesta muualla
----------------

* Kuvia tai muita tiedostoja aiheesta **Juventus Stadium** Wikimedia Commonsissa

* Virallinen sivusto (italiaksi)

Serie A:n stadionit kaudella 2015–2016
Azzurri d’Italia (Bergamo) • Bentegodi (Verona) • Braglia (Modena) • Castellani (Empoli) • Dall’Ara (Bologna) • Ferraris (Genova) • Franchi (Firenze) • Friuli (Udine) • Juventus Stadium (Torino) • Mapei Stadium (Reggio nell’Emilia) • Matusa (Frosinone) • Olimpico (Rooma) • Olimpico (Torino) • Renzo Barbera (Palermo) • San Paolo (Napoli) • San Siro (Milano)